Γεράσιμος Α΄ Αλεξανδρείας

Ο Γεράσιμος (κατά κόσμον Σπαρταλιώτης, Ηράκλειο, 1560-Άθως, 1636) ήταν Έλληνας λόγιος του 17ου αιώνα, ο οποίος διετέλεσε Πατριάρχης Αλεξανδρείας από το 1620 ως τον θάνατό του το 1636.

Βιογραφία
Γεννήθηκε στο Ηράκλειο Κρήτης το 1560 και διακρινόταν για την μεγάλη του μόρφωση. Υπηρέτησε τον Μελέτιο Πηγά, ο οποίος τον άφησε ως επίτροπο του θρόνου μετά τον θάνατό του. Ήταν αρχιμανδρίτης όταν διαδέχτηκε το 1620 στον πατριαρχικό θρόνο Αλεξανδρείας τον συμπατριώτη του Κύριλλο Λούκαρη, ο οποίος τότε εξελέγη Πατριάρχης Κωνσταντινουπόλεως. Χειροτονήθηκε στην Κωνσταντινούπολη στις 3 Νοεμβρίου.

Συνεργάστηκε με τον Κύριλλο Λούκαρι, ασχολούμενος ενεργά με τα εκκλησιαστικά πράγματα της εποχής του. Στις 8 Ιουλίου 1629 απέρριψε εγγράφως προτάσεις που του είχαν γίνει για ένωση με τους Καλβινιστές, με επιστολή προς τον Αντώνιο Λεγήρο (Leger) που σώζεται.

Φαίνεται ότι στο τέλος της ζωής του εγκατέλειψε τον Θρόνο και αποσύρθηκε στον Άθωνα, όπου απεβίωσε στις 20 Ιουλίου 1636.

Συγγράμματα
Έγραψε πολλά και μάλιστα κρίσεις και αναπτύξεις στην ιερά γραφή. Έγραψε λόγους πανηγυρικούς, εκκλησιαστική ρητορική και άλλα.

Πάντως για αρκετά έργα που σώζονται στην Πατριαρχική Βιβλιοθήκη Αλεξανδρείας με την υπογραφή «Γερασίμου Πατριάρχου» υπάρχει σύγχυση για το έαν πρέπει να αποδοθούν σε αυτόν ή στον μετέπειτα Πατριάρχη Γεράσιμο Παλλαδά.

Παραπομπές

Πηγές




Περαιτέρω ανάγνωση


Κατηγορία:Πατριάρχες Αλεξανδρείας και πάσης Αφρικής
Κατηγορία:Έλληνες λόγιοι του 17ου αιώνα
Κατηγορία:Επίσκοποι του 17ου αιώνα